recursal/SuperWikiNEXT-32B huggingface dataset:
Վուդսթոք պալատի սկզբնական տեսքը
**Վուդսթոք պալատ,** արքայական նստավայր Օքսֆորդշայրի Վուդսթոք անգլիական քաղաքում։

Այս վայրում Անգլիայի թագավոր Հենրի I-ը կառուցել է որսորդական տնակ և 1129 թվականին ավելացրել 7 մղոն (11 կմ) երկարությամբ պարիսպ՝ ստեղծելով առաջին արգելանոցը, որտեղ պահվում էին առյուծներ ու ընձառյուծներ։ Հենրիի թոռը՝ Հենրի II-ը տնակի տեղում պալատ է կառուցել, որտեղ ժամանակ է անցկացրել իր սիրուհու՝ Ռոզամունդ Քլիֆֆորդի հետ։

Պալատում տեղի ունեցած կարևոր իրադարձություններից են՝

* 1186 թվականին Շոտլանդիայի թագավոր Ուիլյամ I Առյուծի ամուսնությունը Էրմենգարդ դե Բումոնի հետ
* Անգլիայի թագավոր Հենրի III-ի ու Լլեվելին Վերջինի միջև Վուդսթոքի համաձայնագրի կնքումը (1247)
* Անգլիայի թագավոր Էդուարդ I-ի կրտսեր որդու՝ Էդմունդի ծնունդը (1301)
* Էդուարդ Սև արքայազնի ծնունդը (1330)
* Անգլիայի թագավոր Էդուարդ III-ի դստեր՝ Մարի Պլանտագենետի ամուսնությունը Բրիտանիի դուքս Ջոն V-ի հետ (1361)
* Անգլիայի ապագա թագուհի Եղիսաբեթ I-ի բանտարկությունը (1554–58)

Վուդսթոք պալատը մեծ մասամբ ավերվել է Անգլիական բուրժուական հեղափոխության ընթացքում, իսկ մնացած քարերը հետագայում օգտագործվել են ոչ հեռու գտնվող Բլենիմյան պալատի շինարարության համար։

Ծանոթագրություններ
------------------

1. 1 2 3 4  Pipe Simon (2007 թ․ հոկտեմբերի 23)։ «Woodstock's lost royal palace»։ BBC Oxford։ Վերցված է 2010 թ․ նոյեմբերի 29
2. ↑  Davies John։ *History of Wales*։ էջ 140
Վեներայի փոսիկներով նստած կին: Սլաքները ցույց են տալիս երկու փոսերը:
**Վեներայի փոսիկներ** կամ **գոտկային փոսիկներ**, սագիտալ սիմետրիկ խորշեր, որոնք երբեմն տեսանելի են մարդու մեջքի ստորին հատվածում։ Դրանք գտնվում են անմիջապես սրբոսկրազստային հոդերի վերևում։

«Վեներայի փոսիկներ» տերմինը ոչ ֆորմալ է, սակայն ծառայում է որպես պատմականորեն ընդունված անուն բժշկական միջավայրում սրբանային հոդերի մակերեսային տեղագրության համար։ Այս խորշերը առաջանում են կարճ կապանովներով, որոնք տարածվում են վերին շերտի և մաշկի միջև։ Դրա երկարությունը և ձգվելու ունակությունը որոշվում են գենետիկ գործոններով։

Կան նաև մաշկի այլ կապաններ, որոնք ձգվում են մարմնի խորքից դեպի մակերես, ինչպիսիք են «Կուպերի կապանները», որոնք առկա են կրծքավանդակում և գտնվում են հիմնական ֆասիայի և կրծքավանդակի մաշկի միջև։

Համարվում են գեղեցկության նշան և ֆետիշիզմի օբյեկտ, որն արտացոլում է նրանց անվանումը՝ հռոմեական գեղեցկության Վեներա աստվածուհու անունից։ 2017 թվականին նշվել է պլաստիկ վիրաբուժության միջոցով Վեներայի փոսերի արհեստական ձևավորման նորաձևության տարածումը։

Ծանոթագրություններ
------------------

1. ↑  Alfonso Reyes: *Obras completas*. Volumen XXIII. Fondo de Cultura Económica, 1989, pág. 200.
2. ↑  *Kollmann, D. Julius* Plastische anatomie des menschlichen körpers für künstler und freunde der kunst. — Leipzig,: Veit & Comp. 1910. — С. 50, 398.
3. ↑  *Richard A. Polin, Mark F. Ditmar* Chapter 18 // Pediatric secrets. — 5. — Mosby/Elsevier, 2011. — P. 690. — 752 p. — ISBN 0323065619
4. ↑  *Amador Schüller Pérez*. La patología en la pintura de Velázquez (en Anales). Real Academia Nacional de Medicia. Tomo CXVII, Cuaderno cuarto, 2000; pág. 718
5. ↑  *Youmans Neurological Surgery*; 5th ed. 2004
6. ↑  *S Moda* n.º 114, 23 de noviembre de 2012, pág. 10
7. ↑  «Women are forking out thousands of pounds to get lower back dimples in new cosmetic surgery trend» (անգլերեն)։ The Sun։ 2017-02-10։ Վերցված է 2019-04-30
8. ↑  «Would YOU pay for Venus dimples?»։ Mail Online։ 2017-02-10։ Վերցված է 2019-04-30

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Foundational Model of Anatomy |
|  |
| Չափորոշչային վերահսկողություն | Microsoft: 2779704950 |

 |
**Սոյլեմեզի խումբ,** կազմակերպված հանցավոր կազմակերպություն Թուրքիայում, որը ղեկավարում էր Ֆայսալ Սոյլեմեզը և նրա հինգ եղբայրները։ Նրանք զբաղվում էին թմրանյութերի մաքսանենգությամբ, առևանգումներով և սպանություններով։ Դրա գործունեությունը բացահայտվել է 1996 թվականին՝ 25 անդամների ձերբակալությամբ։ Այս խմբավորման կազմում էին ոստիկանության գործող ծառայողներ և զինվորականներ։ Խումբը բացահայտվել է 1996 թվականի հունիսին։ Խմբավորման անդամների մոտ հայտնաբերվել են մեծ քանակությամբ պայթուցիկ նյութեր և հրթիռային կայանքներ

Ակնարկ
------

Խմբի ղեկավարը ուղղաթիռի սպա Ֆայսալ Սոյլեմեզն էր, իսկ ավազակախմբում ներգրավված բարձրաստիճան պաշտոնյաների թվում էին Ստամբուլի ոստիկանության պետի նախկին տեղակալ Դենիզ Գյոկչեթինը և Ստամբուլի անվտանգության մասնաճյուղի նախկին ղեկավար Սեդաթ Դեմիրը։ Կառավարության հաղորդագրությունների համաձայն՝ Սոյլեմեզի խմբավորումն ուներ զենք, պայթուցիկ նյութեր, 186,500 DM և 155,200,000 TL:

Սոյլեմեզ եղբայրների խմբավորումը բացահայտվել է 1996 թվականի հունիսին Սևերեկ քաղաքում Ուրֆայի Բուչակ կլանի գրասենյակ գրոհելու ծրագրով։ Խմբի կլանի ղեկավարն էր խորհրդարանի «Ճշմարիտ Ուղի» կուսակցության անդամ Սեդաթ Բուչակը՝ 1996 թվականի նոյեմբերին Սուսուրլուկի ավտովթարից միակ փրկվածը։ Ենթադրաբար, Բուկաչի և Սոյլեմեզի ավազակախմբի միջև արյան հետապնդումը հիմնված է Թուրքիայում և մասնավորապես՝ Հարավ-Արևելքում զենքի և թմրանյութերի վաճառքի վերահսկողության վրա։

1997-1998 թվականներին ավազակախմբի մի քանի անդամ, ներառյալ Ֆայսալը, դատապարտվել է 18-30 տարվա ազատազրկման։ Ինտերպոլի օժանդակությամբ 2010 թվականին Ադրբեջանում ձերբակալվել են ավազակախմբի երկու առաջատար անդամները։

Ծանոթագրություններ
------------------

1. ↑  Hurriyet Daily News, 21 June 1996, The Soylemez brothers' army
2. ↑  Hurriyet Daily News, 6 September 1996, Senior police officers implicated in Soylemez case
3. 1 2  Aslaneli, Hakan, Yoruk, Zafer F (1996 թ․ նոյեմբերի 6)։ «'Traffic Monster' reveals state-mafia relations»։ Hürriyet։ Արխիվացված է օրիգինալից 2013 թ․ հունվարի 14-ին։ Վերցված է 2008 թ․ դեկտեմբերի 11  `|url-status=` պարամետրը գոյություն չունի (օգնություն)
4. ↑  «Mafia-Police-Politician triangle is documented»։ *Turkish Daily News* (Hürriyet)։ 1996 թ․ դեկտեմբերի 13։ Արխիվացված է օրիգինալից 2012 թ․ հուլիսի 8-ին։ Վերցված է 2009 թ․ հունվարի 2  `|url-status=` պարամետրը գոյություն չունի (օգնություն)
5. ↑  ECHR, Söylemez v. Turkey. Application No: 46661/99 Archived 2013-07-19 at Archive.is, 21 September 2006
6. ↑  *Zaman (newspaper)|Zaman*, 15 September 2010, Faysal Söylemez, 6 yıl sonra hakim karşısında Archived 2016-03-03 at the Wayback Machine.
**Փակ շրջան** (ֆր.՝ Le Premier cercle, անգլ.՝ Inside Ring), կինոֆիլմ, դրամատիկ թրիլեր, ռեժիսոր Լոռան Տյուել (Laurent Tuel)։ Համաշխարհային պրեմիերան եղել է 2009 թվականի մարտի 11-ին (Ռուսաստանում - 2009 թվականի ապրիլի 30-ին)

1978 թվականին ռեժիսոր Ջուլիանո Մոնտալդոյի համանուն (բնօրինակ անվանումը Circuito Chiuso) առեղծվածային-հոգեբանական թրիլերը (Hottabuch TV) հեռարձակվել է ԽՍՀՄ հեռուստաալիքներով։

Բովանդակություն
---------------

Մալաքյանների ընտանիքը ծագումով Հայաստանից է։ Նրանք ցեղասպանությունից փախչելով Ֆրանսիայի հարավ՝ դարձել են գանգստերական բանդայի պարագլուխ ընտանիք, ղեկավարում են Ֆրանսիայի հարավի հանցագործ աշխարհը։ Կլանի գլուխ կանգնած է կնքահայրը՝ Միլո Մալաքյանը, որը դաժանորեն ղեկավարում է այդ աշխարհը։ Նա որոշում է իր որդուն՝ Անտոնին հանձնել բանդայի ղեկավարումը։ Սակայն տղան երազում է պոկվել այդ աշխարհից։ Նա սիրահարվում է հասարակ մի աղջկա՝ բուժքույր Էլոդիին և երազում է նրա հետ երջանիկ կյանքով ապրել։ Սակայն մաֆիայի ղեկավարներն արդեն արմունկներով արյան մեջ խրված են։ Նրանց հետապնդում է տեսուչ Սոնյեն։

Իր երազած երջանկության համար Անտոնը պետք է փախչի ոչ միայն հորից, քանի որ տեսուչ Սոնյեն երդվել է վերացնել Անտոնի հորը, նրա մաֆիոզ կլանը և գտնում է նրանց հետքը։ Գանգսերական վերջին գործողության արդյունքում սպանվում է Անտոնը։ Ֆիլմն ավարտվում է նրա որդու ծնունդով, որին այցելում է Միլո Մալաքյանը, ներկայանալով բուժքույր Էլոդիի հայր։

Դերերում
--------

* Ժան Ռենո - Միլո Մալաքյան
* Գասպար Ուլիել - Անտոն Մալայան
* Վահինա Ջիոկանտե - Էլոդի
* Սամի Բուաժիլա - տեսուչ Սոնյե
* Ժիզել Կազադսյու - տիկին Մալաքյան

Ծանոթագրություններ
------------------

1. 1 2
2. 1 2 3 4 5
3. ↑
4. 1 2 3 4 5
5. 1 2 3 4 5 6 7 8 9 10 11 12
6. ↑  ČSFD (չեխերեն) — 2001.

Արտաքին հղումներ
----------------

* Ultimate Heist (2009) Internet Movie Database կայքում
* Notes de Prod. : Le Premier cercle, Entretien avec Jean Reno, 2009
* (French) Le Premier cercle at AlloCiné
* (French) LE PREMIER CERCLE videos at Canalplus
* «Замкнутый круг» (ռուսերեն)։ Վերցված է 2021-09-14  ֆիլմը youtube-ում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**Վռամ Խորենի Գյուլզադյան** (նոյեմբերի 10, 1957(1957-11-10), Ստեփանավանի շրջան, Հայկական ԽՍՀ, ԽՍՀՄ), Հայաստանի Հանրապետության Ազգային ժողովի նախկին պատգամավոր։

Կենսագրություն
--------------

Վռամ Գյուլզադյան ծնվել է 1957 թվականի նոյեմբերի 10-ին Ստեփանավանի շրջանի Վարդաբլուր գյուղում։

1986 թվականին ավարտել է Հայկական գյուղատնտեսական ինստիտուտը և ստացել գյուղատնտեսի որակավորում։ 1976-1978 թվականներին ծառայել է խորհրդային բանակում։ 1980-1981 թվականներին Վարդաբլուր գյուղի պետական տնտեսությունում եղել է օղակավար, 1981-1991 թվականներին սորտափորձարկման կայանում` գյուղատնտես, տնօրեն, գլխավոր գյուղատնտես, որից հետո՝ գյուղացիական կոլեկտիվ տնտեսության նախագահ։ 1994-1996 թվականներին եղել է Վարդաբլուրի գյուղխորհրդի նախագահ, 1996-1999 թվականներին` գյուղապետ։

1999-2003 թվականներին եղել է Հայաստանի Հանրապետության Ազգային ժողովի պատգամավոր, ընտրվել է թիվ 53 ընտրատարածքից։ Եղել է Ազգային ժողովի սոցիալական, առողջապահության և բնության պահպանության հարցերի մշտական հանձնաժողովի անդամ։ «Կայունություն», ապա Ագրարային-արդյունաբերական ժողովրդական միավորում պատգամավորական խմբի անդամ։

Անկուսակցական։

2017 թվականի նոյեմբերի 5-ին ընտրվել է Գյուլագարակ խոշորացված համայնքի ավագանու անդամ։

Ամուսնացած է, ունի երեք երեխա։

Ծանոթագրություններ
------------------

1. ↑  «Լոռու մարզպետարան»։ *lori.mtad.am*։ Վերցված է 2020-12-23
2. ↑  «National Assembly of Armenia | Official Web Site | parliament.am»։ *www.parliament.am*։ Վերցված է 2020-12-23

Արտաքին հղումներ
----------------

* Гюльзадян Врам Хоренович
«**Վեր**», տեսախաղ, որը հիմնված է համանուն մուլտֆիլմի հիման վրա։ Թողարկվել է 2009 թվականի մայիսի 26-ին։ Տեսախաղը ստեղծվել է «Disney Interactive Studios», «Heavy Iron Studios» և «Pixar» ընկերությունների կողմից։

Սյուժե
------

Պատմությունը կենտրոնանում է տարեց այրի Կառլ Ֆրեդրիկսենի և Ռասսել անունով մանկահասակ տղայի վրա, ովքեր օդապարիկներից կախված տան մեջ թռչում են դեպի Հարավային Ամերիկա։

PS3, Xbox 360 և Wii տարբերակները խստորեն հետևում են մուլտֆիլմի սյուժեին՝ ընդգրկելով տասնմեկ մակարդակ՝ որոշ փոփոխություններով։ PS2, PSP և համակարգչային տարբերակները ավելի թեթև են հարմարեցված։ Դրանցում Կառլը և Ռասսելը փորձում են ավելի երկար ուղիներ հաղթահարել ջունգլիների միջով՝ ձգտելով հասնել Դրախտային ջրվեժին։ Այդ տարբերակներն ունեն ավելի քան 20 մակարդակ։

Խաղի ընթացք
-----------

«Վեր» տեսախաղը հետևում է ֆիլմի սյուժետային գծին, որտեղ Կառլը, Ռասսելը և Դագը գնում են Վենեսուելայի ջունգլիներով։ Բոլոր նշված կերպարները կան խաղում։ Խաղը նախատեսված է մի քանի օգտատիրոջ համար, իսկ հիմնական խաղին ավելացված է օդային պայքար։

PlayStation 3-ի տարբերակը Pixar-ի առաջին խաղն էր, որն աջակցում է մրցանակային համակարգին։ Այս և Xbox 360 տարբերակները հասանելի են առցանց նվաճումներում, որոնք նշված են Wilderness Explorer նշաններով։

Քննադատություն և ակնարկներ
--------------------------

Ըստ Metacritic-ի ամփոփագրի՝ PlayStation 3, Wii, Xbox 360 և PC տարբերակները ստացել են «խառը» ակնարկներ, իսկ DS տարբերակը ստացել է «հիմնականում անբարենպաստ ակնարկներ»։ Ճապոնիայում խաղը տեղափոխվել է DS և Wii և հրապարակվել E Frontier-ում 2009 թվականի դեկտեմբերի 3-ին։ Famitsu-ն DS տարբերակը գնահատել է չորս հատ վեց, իսկ Wii տարբերակը՝ երեք յոթ և մեկ վեց։

Ծանոթագրություններ
------------------

1. ↑  «Up»։ *Metacritic* (անգլերեն)։ Վերցված է 2021-11-23
2. ↑  «Up»։ *Metacritic* (անգլերեն)։ Վերցված է 2021-11-23
3. ↑  «Up»։ *Metacritic* (անգլերեն)։ Վերցված է 2021-11-23
4. ↑  «Up»։ *Metacritic* (անգլերեն)։ Վերցված է 2021-11-23
5. ↑  Comments: 0 rawmeatcowboy |։ «Famitsu - more review scores»։ *GoNintendo* (en-US)։ Վերցված է 2021-11-23
**Փիթըր Քուք** (անգլ.՝ Peter Cook, Վաշինգտոն, Կոլումբիայի շրջան), Պենտագոնի, այսինքն՝ ԱՄՆ-ի Պաշտպանության նախարարության մամլո քարտուղարը և միաժամանակ՝ ԱՄՆ Պաշտպանության նախարարի Հասարակական հարաբերությունների կամ հանրային կապերի գծով օգնականը,։

Փիթըր Քուքը նշանակվել է ԱՄՆ պաշտպանության նախարար Էշթոն Քարթերի մամուլի քարտուղար 2015 թվականի հուլիսին։
Մինչ այդ՝ 2003-2015 թթ. Քուքն աշխատել է որպես Բլումբերգ հեռուստաընկերության Վաշինգտոնի ներկայացուցիչ։

Մինչև Բլումբերգին աշխատակցելը Քուքը աշխատել է NBC News և MSNBC հեռուստաընկերությունների պրոդյուսեր և թղթակից Վաշինգտոնում։

Անձնական կյանք
--------------

Ծնվել և մեծացել է ԱՄՆ-ի մայրաքաղաք Վաշինգտոնում։
Սովորել է Սուրբ Ալբանի դպրոցում, Դյուկ համալսարանում և Հյուսիսարևմտյան համալսարանի Մեդիլի լրագրության դպրոցում։ Ամուսնացած է, ունի երկու որդի։

Աշխատանքային ուղին
------------------

Քուքը հեռարձակվող լրատվամիջոցներում՝ ռադիոյում և հեռուստատեսությունում, սկսել է իր աշխատանքային ուղին որպես ԱՄՆ-ի Nightline լրատվական ծրագրի ատժոր, իսկ ապա աշխատել է Դյուկում, որտեղ նա իր սեփական խաղային շոուի վարողն էր։

Մինչև ազգային մակարդակի ԶԼՄ-ներին անցնելը, Փիթեր Քուքը 10 տարի է ծախսել տեղական լրատվամիջոցներում որպես հաղորդվար և թղթակից, անձամբ ականատես ու վկա լինելով բազմաթիվ իրադարձությունների՝ սկսած Արևմտյան նահանգներում անտառային ահավոր հրդեհներից մինչև սերիական սպանությունների համար մահապատիժները։

2000 թվականին նա աջակցել է *ԷներջիՆյուզԼայվ.քոմ* կայքի (անգլ.՝ EnergyNewsLive.com, ENL) գործարկմանը։ Ցանցային էներգետիկ լուրերի ծառայությունում աշխատել է որպես լուրերի թողարկման տնօրեն և Վաշինգտոնի բյուրոյի ղեկավար, առաջատար դեր կատարելով ENL-ի կողմից Կալիֆորնիայում էլեկտական հոսանքի ճգնաժամի en:Enron-ի փլուզման լուսաբանումներում։

2003 թ. մարտին Փիթեր Քուքն սկսել է աշխատել որպես փրոդյուսեր և թղթակից en:NBC News և en:MSNBC լրատվական հսկաների համար՝ ԱՄՆ-ի մայրաքաղաք Վաշինգտոնում։ Ամերիկյան զորքերի՝ Իրաք ներխուժելու ժամանակ նա աշխատանքի է նշանակվել Պենտագոնում։

Պարգևներ
--------

Քուքը շահել է Հյուսիսային Կարոլինա նահանգի Ասոշիեյթիդ Փրեսի "Լավագույն տեղային լուրի լուսաբանում" մրցանակը՝ Դենիս փոթորկի լուսաբանման համար, այնուհետև՝ Վիրջինիա նահանգի Ասոշիեյթիդ Փրեսի "Լավագույն շարունակական լրատվական լուսաբանւոմ" մրցանակը՝ խիստ բարդ մարդասպանության գործի լուսաբանման համար։ Բացի այդ Այդահո նահանգի «Բոլոր տեսակի լրատվամիջոցների սիրելի» տարվա մրցանակի թեկնածուն է եղել։

Արտաքին հղումներ
----------------

* Bloomberg News - *Shelby Says Bernanke Didn't Bring Leadership to Fed: Video* 12.17.09
* Bloomberg News - *Cantwell Says `We Should Go Back to Glass-Steagall' Act: Video* 12.16.09
* Bloomberg News - *Feinberg Says Pay Plan Goal Is to Make Firms Repay U.S.: Video* 12.11.09
* Media Bistro - *FishbowlDC Interview: Peter Cook* 04.16.09 Archived 2013-01-28 at Archive.is
* "Peter Cook: Bloomberg's Early Riser," *The Hill*, 03/23/09(չաշխատող հղում)
* Bloomberg News - *Giuliani Says He'd Consider Adding Troops in Iraq for Success*  6.13.07

Ծանոթագրություններ
------------------

1. ↑
2. ↑
3. 1 2 3  Rothstein Betsy։ «Peter Cook: Bloomberg's early riser»։ *The Hill*։ Վերցված է 2009-07-30  (չաշխատող հղում)
**Տադեուշ Այդուկևիչ** (լեհ.՝ Tadeusz Ajdukiewicz, 1852[…], Վելիչկա, Lesser Poland Voivodeship, Լեհաստան և Բոխնիա, Lesser Poland Voivodeship, Լեհաստան - հունվարի 9, 1916(1916-01-09), Կրակով, Գալիցիայի և Լոդոմերիայի թագավորություն, Ցիսլեյտանիա, Ավստրո-Հունգարիա), լեհ նկարիչ։

Նույնազգի նկարիչ Զիգմունթ Այդուկևիչի ազգականը։

Կենսագրություն
--------------

Տադեուշ Այդուկևիչը ծնվել է 1852 թվականին Լեհաստանի Վելիչկա քաղաքում։ Նկարչություն սովորել է *Կրակովի նկարիչների ակադեմիայում*՝ աշակերտելով լեհ նկարիչ Վլադիսլավ Լուշկևիչին, ապա ուսումը շարունակել Մյունխենում և Վիեննայում։

1914 թվականին՝ Առաջին համաշխարհային պատերազմի առաջին իսկ օրերին, նա զինվորագրվել է Պիլսուդսկու նախաձեռնությամբ կազմավորված լեհական լեգեոնին, որը մտնում էր Ավստրո-հունգարական բանակի կազմի մեջ։

1884 թվականին Այդուկևիչը մեկնել է Կոստանդնուպոլիս, հյուրընկալվելլ սուլթան Աբդուլ Համիդ II-ին, որը ձգտում էր քաղաքակիրթ միապետի տպավորություն ստեղծել եվրոպացիների մոտ։

Ստեղծագործություններ
--------------------

Տադեուշ Այդուկևիչը հիմնականում ստեղծել է դիմանկարներ և ռազմական պատկերներ։ Նա երիտասարդ հասակում ճամփորդել է շատ երկրներում, այդ թվում նաև արևելքի երկրներում։ Այդ շրջագայությունները օգնել են նրան ստեղծագործական կյանքում։

Նա նաև նկարել է պատվերներով դիմանկարներ։ 1883 թվականին Լոնդոնում նկարել է Ուելսի արքայազնին։

* Konie na pastwisku*Konie na pastwisku*
* Spotkanie na pustyni*Spotkanie na pustyni*
* 1863 թվականի Լեհական ապստամբություն*1863 թվականի Լեհական ապստամբություն*
* 
* 
* 
* 
* 
*

Ծանոթագրություններ
------------------

1. 1 2  Tadeusz Ajdukiewicz
2. 1 2  Tadeusz Ajdukiewicz (ֆր.)
3. 1 2  RKDartists (նիդերլ.)
4. 1 2  Առցանց լեհական կենսագրական բառարան (польск.)
5. ↑  «Tadeusz Ajdukiewicz»։ *Biography and painting*։ Muzeum Narodowe w Krakowie (National Museum in Krakow)։ 2010։ Վերցված է դեկտեմբերի 10, 2012

Արտաքին հղումներ
----------------

* Տադեուշ Այդուկևչի կենսագրությունը Archived 2016-03-04 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave · WikiTree |
|  |
| Չափորոշչային վերահսկողություն | GND: 143836056 · ISNI: 0000000371201179 · NUKAT: n99051484 · VIAF: 250677006 · ULAN: 500002077 · WorldCat VIAF: 250677006 |

 |
**Սորմանոյի աստղադիտարան** (իտալ.՝ Osservatorio Astronomico Sormano, աստղադիտարանի կոդը` — «587»), աստղադիտարան Իտալիայի Լոմբարդիա մարզի Կոմո գավառի Սորմանո քաղաքում։ Հիմնադրվել է 1986 թվականին։ Մտնում է «Իտալական աստղաչափերի խմբի» կազմի մեջ։

Աստղադիտարանը ղեկավարում է Պյերո Սիկոլի։ Աստղադիտարանում դիտարկումներ են կատարել բազմաթիվ սիրող աստղագետներ՝ Մարկո Կավանյա, Վալտեր Ջուլիանի, Ֆրանչեսկո Մանկա, Աուգուստո Տեստա, Պաոլո Կյավենա։

Աստղադիտարանը հայտնի է Արեգակնային համակարգի աստերոիդների և գիսաստղների աստղաչափական հետազոտություններով։

Էվնոմիայի ընտանիքի (6882) Սորմանո աստերոիդը, որը հայտնաբերել են Պյերո Սիկոլին և Վալտեր Ջուլիանին, անվանվել է աստղադիտարանի և նրա մոտ գտնվող գյուղի պատվին։

Սորմանո 2 աստղադիտարան
----------------------

A second observatory, **Սորմանո 2 աստղադիտարանը** (աստղադիտարանի կոդը` — «L06») տեղակայված է հիմնական աստղադիտարանի մոտ, 373 մետր բարձրության վրա ծովի մակարդակից, Բելաջո քաղաքից հարավ։ Այս աստղադիտարանը ևս կատարում է աստղաչափական հետազոտություններ, օգտագործելով 0,28-մետրանոց ռեֆլեկտոր (f/10 + CCD) աստղադիտակ
:

Աստղադիտարանի գործիքներ
-----------------------

* 500-մմ f/6.8 Ռիչի-Կրետյեն աստղադիտակ + Apogee CCD 1024х1024 (նախկինում SBIG St6) ԼԿՍ խցիկ
* 15 սմ ռեֆրակտոր
* 17,8 սմ Մակսուտովի աստղադիտակ

Հիմնական նվաճումները
--------------------

* Հայտնաբերվել են 100 աստերոիդ
* 10424 աստղաչափական դիտարկումներ հրապարակված 1989-ից 2011 թվականները

Ծանոթագրություններ
------------------

1. ↑  Gruppo Italiano Astrometristi
2. 1 2  «6882 Sormano (1995 CC1)»։ *Minor Planet Center*։ Վերցված է փետրվարի 15, 2018
3. ↑  «MPC/MPO/MPS Archive»։ *Minor Planet Center*։ Վերցված է նոյեմբերի 4, 2016
4. ↑  «MPEC 2018-C87 : 2018 CY2»։ *Minor Planet Center*։ Վերցված է փետրվարի 15, 2018
5. ↑  Minor Planet Discoverers (Sormano)
6. ↑  Բոլոր աստղաչափական դիտարկումները Փոքր մոլորակների կենտրոնի կայքում

Արտաքին հղումներ
----------------

* Աստղադիտարանի կայք
* Աստղադիտարանի ախրխիվային կայք

**Փոքր մոլորակների կենտրոնի կայքում աստղադիտարանի կատարած դիտարկումները**

* Աստերոիդների աստղաչափական դիտարկումները
* Աստերոիդների աստղաչափական դիտարկումները

**NASA ADS տվյալների բազայում աստղադիտարանի ներդրումը**

* Որոնում «Sormano» բառով
«Հայփոստի» գլխավոր մասնաշենքը Երևանի Սարյան փողոցում
**«Հայփոստ»** (անգլ.՝ Haypost, **«ՀայՓոստ Թրասթ Մենեջմենթ»**), Հայաստանի փոստային կապի ազգային օպերատոր, որը տրամադրում է փոստային, ֆինանսական և մանրածախ առևտրային ծառայություններ։ «Հայփոստ» փակ բաժնետիրական ընկերությունն իր գործունեությունն իրականացնում է Հայաստանի ամբողջ տարածքում գործող 900 փոստային բաժանմունքներում։

Պատմություն
-----------

Հայաստանում փոստը հիմնադրվել է 1828 թվականին։ Ի սկզբանե զարգացել է Ռուսական կայսրության փոստային համակարգի շրջանակներում, այնուհետև Խորհրդային Միության, 1991 թվականից՝ որպես անկախ Հայաստանի Հանրապետության փոստային բաժանմունք։

Գործունեություն
---------------

2006 թվականի նոյեմբերի 30-ին «Հայփոստի» հավատարմագրային կառավարումն անցել է «ՀայՓոստ Թրասթ Մենեջմենթ» ՓԲԸ-ին։

«ՀայՓոստ»-ի կողմից առաջարկվող ծառայություններն են` 

* Փոստային ծառայությունները (նամակների առաքում հասարակ, պատվիրված, գնահատված),
* Ծանրոցների առաքում (միջազգային փոստ և ԱՓԾ)
* Վճարային ծառայություններ (կենսաթոշակների վճարում, կոմունալ վարձավճարներ, ոստիկանական և հարկային վճարների գանձում, դրամական փոխանցումներ, մանրածախ առևտուր)

ՀայՓոստը համագործակցում է մի շարք միջազգային փոստային օպերատորների, միջազգային և մասնավոր բեռնափոխադրող ընկերությունների հետ։

### Ֆիլատելիա

Թողարկվող նամականիշերի որակը բարձրացնելու և նամականիշերից ստացված հասույթը մեծացնելու նպատակով ՀայՓոստը համագործակցում է ֆիլատելիայում մասնագիտացած մի շարք միջազգային ֆիլատելիստական ասոցիացիաների և փոստային օպերատորների հետ

### ՓոստԲանկ

2010 թվականից «ՀայՓոստ» ՓԲԸ-ն Հայաստանում մատուցում է փոստբանկային ծառայություններ։

Հին փոստային դասիչներ
---------------------

| Փոստային դասիչ | Բնակավայր |
| --- | --- |
| 3750xx | Երևան |
| 378510 | Աբովյան |
| 377911 | Ագարակ |
| 377100 | Այրում |
| 377130 | Ալավերդի |
| 377560 | Ամասիա |
| 377711 | Անիպեմզա |
| 378450 | Ապարան |
| 378452 | Արագած (Ծաղկահովիտ) |
| 378222 | Արարատ |
| 378518 | Արզնի |
| 377760 | Արմավիր |
| 378240 | Արտաշատ |
| 377610 | Արթիկ |
| 377120 | Ախթալա |
| 377530 | Ախուրյան |
| 377540 | Աշոցք (Ղուկասյան) |
| 378410 | Աշտարակ |

Տես նաև
-------

* Հայկական փոստի և նամականիշերի պատմություն

Ծանոթագրություններ
------------------

1. ↑  «ՀայՓոստ»։ *www.ysu.am*։ Վերցված է 2016-09-29

Արտաքին հղումներ
----------------

* Պաշտոնական կայք

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Փոստային կապը Հայաստանում** կատեգորիայում։ |
**Վերա Սավիչնա Մամոնտովա**, ամուսնական ազգանունը *Սամարինա* (հոկտեմբերի 20, 1875(1875-10-20) - դեկտեմբերի 27, 1907(1907-12-27)), ռուսական հայտնի առևտրական ընտանիքի ներկայացուցիչ, Վալենտին Սերովի հանրահայտ «Դեղձերով աղջիկը» կտավի բնորդուհին։ Կտավի ստեղծման ժամանակ Վերան եղել է 11 տարեկան։ Եղել է նաև Վիկտոր Վասնեցովի, Նիկոլայ Կուզնեցովի և Միխայիլ Վրուբելի կտավների բնորդուհի։

Ընտանիքում և ընկերների շրջապատում նրան հաճախ անվանել են Վերուշա և Յաշկա, որոնք հանդիպում են տարբեր ականատեսների հուշերում։

Կտավի բնորդուհի
---------------

Վերայի ավագ եղբայրը՝ Վսեվոլոդ Մամոնտովն իր հուշերում գրել է․ «Նա հեշտությամբ ընկերություն էր անում իմ քույրերի հետ, որոնք տարիքով երիտասարդ էին, և, ընդորում, զարմանալիորեն բարեխղճությամբ տանում նրանց բոլոր հրամանները… Հենց այդ ընկերության հիմքում էլ առաջացել է Սերովի հայտնի «Դեղձերով աղջիկը» կտավը, որը ռուսական կտավային գեղանկարչության առաջին գոհարներից մեկն է։ Միայն ընկերության շնորհիվ Սերովին հաջողվեց համոզել իմ քրոջը Վերային դառնալ կտավի բնորդուհի։ 12-ամյա կենսուրախ, ժրաջան աղջկան ամառային օրը ձգում է դեպի ազատություն, փախուստ և չարաճճիություն։ Իսկ այդտեղ նա պետք է նստեր սեղանի շուրջը, ընդորում գրեթե չշարժվել։ Սերովի այդ աշխատանքը պահանջում էր բազմաթիվ սեանսներ։ Քույրս ստիպված էր երկար անշարժ նստել։ Անտոնը նույնպես ընդունում էր իր աշխատանքի դանդաղ տեղաշարժը։ Նա տանջվում էր, իսկ վերջում քրոջս ասած, որ նա նրա «պարտապանն է»։

Վիկտոր Վասնեցովը, հիշելով իր «Ալյոնուշկա» կտավի ստեղծման պատմությունը, գրում է․ «…Սակայն չեմ թաքցնի, որ ես թափանցել էի դիմագծերի մեջ, հատկապես Վերուշա Մամոնտովայի աչքերի փայլի, երբ պատկերում էի «Ալյոնուշկային»։

Մամոնտովան պատկերված է Վրուբելի «Թամարան դագաղում» կտավում։

Ընտանիք
-------

Ամուսին՝ Ալեքսանդր Սամարին։ Հարսանիքը տեղի է ունեցել 1903 թվականի հունվարի 26-ին՝ ամուսնու բարեկամների երկարատև դիմադրությունից հետո։ Պատճառը ամուսնու ազնվական ծագումն էր։

Երեխաներ՝

* *Յուրի* (1904—1965), լեզվաբան։
* *Ելիզավետա*, ամուսնական ազգանունը՝ Չերնիշևա (1905—1985), հուշագրությունների հեղինակ։
* *Սերգեյ* (1907—1913)

Վերա Մամոնտովան մահացել է սուր թոքաբորբից։ Ի հիշատակ կնոջ, Վերայի ամուսինը Պավլովսկի Պոսադում կառուցել է Սուրբ երրորդության տաճարը։ Ինքը Վերան թաղված է հոր կողքը՝ Աբրամցևյան եկեղեցու մոտ։

Ծանոթագրություններ
------------------

1. ↑  «12 интересных фактов о «Девочке с персиками»»։ *Вокруг света*։ Վերցված է 2018 թ․ սեպտեմբերի 12
2. 1 2 3 4  «Маленькая Вера. 7 документальных историй о героине «Девочки с персиками»»։ Artchive։ Վերցված է 2018 թ․ մարտի 14
3. 1 2  «Девочка с персиками. Кто она? | Журнал «ТРЕТЬЯКОВСКАЯ ГАЛЕРЕЯ»» (ռուսերեն)։ www.tg-m.ru։ Վերցված է 2018 թ․ մարտի 14
4. ↑  Самарины. Мансуровы. Воспоминания родных. — М.: Православный Свято-Тихоновский Богословский институт, 2001. — С. 209. — 225 с.
5. ↑  ntv.ru։ «Памяти Веры: прихожане спасают уникальный храм со светской историей» (անգլերեն)։ НТВ։ Վերցված է 2018 թ․ մարտի 14

Գրականություն
-------------

* *Чернышева-Самарина Е. А.* Александр Дмитриевич Самарин // Самарины. Мансуровы. Воспоминания родных / Православный Свято-Тихоновский гуманитарный университет. М. 2001, С. 121—207.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | International Music Score Library Project · WikiTree · Rodovid |

 |
**Փորթերվիլ** (աֆրիկաանս՝  և անգլ.՝ Porterville), քաղաքը Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Ուեսթ Քոսթ շրջանի և Բերխրիֆիր մունիցիպալիտետի կազմում։

Պատմություն
-----------

Ժամանակակից քաղաքի տեղում բնակավայրը հիմնադրվել է 1863 թվականին Պոմոնա ֆերմայի (Pomona) հողերի վրա։ 1903 թվականին Փորթերվիլն ստացել է մունիցիպալիտետի կարգավիճակ։ Տեղանունը ծագել է Կապի գաղութի գլխավոր դատախազ Ուիլյամ Փորթերի (1805—1880) անունից։

Աշխարհագրական դիրք
------------------

Քաղաքը գտնվում է նահանգի արևմտյան մասում՝ Ուլիֆանթսրիֆիրբերգե լեռնաշղթայից արևմուտք, նահանգի վարչական կենտրոն Քեյփթաունից մոտավորապես 104 կիլոմետր (ուղիղ գծով) դեպի հյուսիս-հյուսիս-արևելք (NNE)։ Ծովի մակարդակից բացարձակ բարձրությունը կազմում է 252 մետր։

Կլիմա
-----

Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը կազմում է 445 մմ։ Առավելագույն տեղումների քանակը լինում է ապրիլից հոկտեմբեր ընկած ժամանակահատվածում։ Միջին առավելագույն ջերմաստիճանը տատանվում է 17 °C (հուլիսին) մինչև 30,1 °C (փետրվարին)։ Տարվա ամենացուրտ ամիսը հուլիսն է։ Միջին նվազագույն գիշերային ջերմաստիճանն այդ ամսվա ընթացքում կազմում է 5,4 °C։

Բնակչություն
------------

2001 թվականի պաշտոնական մարդահամարի տվյալներով՝ բնակչությունը կազմել է 5864 մարդ, որոնցից տղամարդիկ կազմել են 47,41 տոկոս, կանայք՝ համապատասխանաբար 52,59 տոկոս։ Ռասայական առումով, գունամորթները կազմել են քաղաքի բնակչության 73,16 %-ը, սպիտակամորթները՝ 25,78 %, նոգրոիդները՝ 0,87%, ասիացիները (այդ թվում՝ հնդիկներ)՝ 0,2 %: Քաղաքացիների շրջանում առավել տարածված լեզուներն են եղել աֆրիկաանսը (98,87 %), անգլերենը (0,82%) և կոսան (0,26%)։

2011 թվականի պաշտոնական մարդահամարի ընթացքում ստացված տվյալների համաձայն՝ Փորթերվիլում բնակվում էր 7057 մարդ, որոնցից տղամարդիկ կազմում էին 48,12 տոկոս, կանայք՝ համապատասխանաբար 51,88 տոկոս։ Ռասայական առումով, գունամորթները եղել են քաղաքի բնակչության 76,43 %-ը, սպիտակամորթները՝ 21,04 %, նոգրոիդները՝ 1,59 %, ասիացիները (այդ թվում՝ հնդիկներ)՝ 0,38 %, այլ ցեղերի ներկայացուցիչները՝ 0,57 %: Քաղաքի բնակիչների շրջանում առավել տարածված լեզուներն են եղել աֆրիկաանսը (95,99 %), անգլերենը (1,94 %), սեսոտոն (0,54 %), թսվանան (0,48 %) և կոսան (0,28 %)։

Տրանսպորտ
---------

Քաղաքով անցնում է R44 տարածաշրջանային խճուղին։

Ծանոթագրություններ
------------------

1. 1 2  South African Post Office
2. 1 2
3. ↑  Южно-Африканская Республика. Справочная карта (масштаб 1:2 500 000). — ГУКГ, 1980.
4. ↑  *Raper, R.E.* Dictionary of Southern African Place Names. — HSRC.
5. ↑  «Porterville, South Africa Page» (անգլերեն)։ Fallingrain Global Gazetteer։ Վերցված է 2017 թ․ մայիսի 17
6. ↑  «Porterville climate» (անգլերեն)։ South Africa Explorer։ Վերցված է 2017 թ․ մայիսի 17
7. ↑  «Porterville» (անգլերեն)։ Census 2001։ Վերցված է 2017 թ․ մայիսի 17
8. ↑  «Porterville» (անգլերեն)։ Census 2011։ Վերցված է 2017 թ․ մայիսի 17

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: no2008128624 · VIAF: 127061862 · WorldCat VIAF: 127061862 |

 |
**Վիեննայի Սուրբ Օգոստինոս եկեղեցի**, (**Աուգուստիներկիրխե**, գերմ.՝ Augustinerkirche
), գոթական եկեղեցի Ներքին քաղաքի «Josefplatz» հրապարակում.։

Այն հիմնադրվել է դուքս Ֆրեդերիկ Գեղեցիկի կողմից 1327 թվականին Օգոստինյան կարգի վանականների վանքի հետ միասին։ Եկեղեցին օծվել է 1349 թվականին, իսկ 1634 - 1783 թվականներին այն համարվում էր Հաբսբուրգների պալատական եկեղեցին։ Այսօր այն բարոկկո ոճի հիանալի օրինակ է, որն այդքան տարածված է Ավստրիայում։ Եկեղեցին մի քանի անգամ փոխանցվել է տարբեր համայնքների, իսկ 1951 թվականին կրկին փոխանցվել է Ավգուստինյաններին։

Կայսրուհի Մարիա Թերեզան և Լոթարինգիայի Ֆրանց Ստեֆանը, կայսր Ֆրանց Յոզեֆը և Սիսին, թագաժառանգ Ռուդոլֆը և արքայադուստր Ստեֆանիան, ինչպես նաև Ֆրանսիայի կայսր Նապոլեոն ու Մարիա Լուիզը պսակադրվել են եկեղեցում։

Եկեղեցու գանձը 54 արծաթյա կարաս է՝ բազմաթիվ հաբսբուրգների սրտերով՝ Ֆերդինանդ II-ից մինչև Ֆրանց Ջոզեֆ I-ի հայր Ֆրանց Կարլը։ Դրանք պահվում են Գեորգի մատուռի այսպես կոչված «սրտերի կրիպտում» (գերմ.՝ Herzgruftel)։ Կա նաև Մարի Լուիզայի՝ Նապոլեոն I-ի որդու՝ Նապոլեոն II-ի սրտով մի սափոր։

Ծանոթագրություններ
------------------

1. ↑  Wiki Loves Monuments monuments database — 2017.
2. ↑  «Augustinerkirche»։ *Wein-Vienna*։ Արխիվացված է օրիգինալից 5 February 2013-ին։ Վերցված է 29 January 2013  `|url-status=` պարամետրը գոյություն չունի (օգնություն)
3. ↑  «Die Herzgruft in der Loretokapelle» (գերմաներեն)։ Augustinerkloster։ Արխիվացված է օրիգինալից 5 February 2012-ին։ Վերցված է 11 December 2007  `|url-status=` պարամետրը գոյություն չունի (օգնություն)
**Վերայի գերեզմանատուն** (վրաց.՝ ვერის სასაფლაო), գերեզմանատուն Վրաստանի Թբիլիսի քաղաքի Վերա թաղամասում։

Պատմություն
-----------

Թբիլիսիի Վերա թաղամասում գտնվող գերեզմանատունը հիմնադրվել է 1836 թվականին։ 1844 թվականին Դավիթ Թամաշևի ֆինանսական աջակցությամբ գերեզմանոցի տարածքում կառուցվել է հայկական Սուրբ Խաչ եկեղեցին։ Հետագայում գերեզմանոցի տարածքն ընդարձակվեց։ Գերեզմանատանը թաղվել են Թիֆլիսի բազմաթիվ հայտնի հայեր, այդ թվում՝ Թիֆլիսի առաջին քաղաքապետ, գեներալ Երեմիա Արծրունին, գրող, թատերագիր Հարություն Թումանյանը, կալվածատեր Նատալյա Սխոյանը, գործարար, ծխախոտ արտադրող և արդյունաբերող Միխայիլ Բոզարչյանցը, լեզվաբան, մանկավարժ և հայագետ Շահան Ջարփեթյանը, Թիֆլիսի առաջին ցինկոգրաֆ Սարգիս Սողոմոնյանը, ճարտարապետ Գաբրիել Տեր-Միքելյանը, բժիշկ Նիկողայոս Խուդադյանը և այլք։

1920 թվականից հետո գերեզմանատանը հուղարկավորությունը դադարեցվել է։

Վրացականացում
-------------

1992 թվականին, Զվիադ Գամսախուրդիայի իշխանության գալով, գերեզմանատունը ենթարկվել է վանդալիզմի։ Գամսախուրդիայի հետևորդները սկսեցին քանդել գերեզմանատունը։

Սուրբ Խաչ եկեղեցու վերակառուցման ժամանակ վրաց կոմպոզիտոր Նոդար Գիգաուրիի նախաձեռնությամբ այն վերանվանվել է Սուրբ Պանտելեոն եկեղեցի և վերածվել Վրաց ուղղափառ եկեղեցու։ Եկեղեցու ներսում գտնվող տապանաքարերը, որոնց տակ պահվում էին մահացածների աճյունները, ծածկվում էին թուրքական սալիկներով։ Գերեզմանատանը վրացիների համար նոր գերեզմանների տեղ է ստեղծվել հայկական գերեզմանների ոչնչացման միջոցով։

Վերայի գերեզմանատունը հայտնի էր իր ընտանեկան դամբարաններով՝ Անանովներ, Ենիկոլոպովներ, Ցուրինովներ, Կամոյաններ, Բաբանասովներ, Ավան Յուզբաշյաններ, Արգուտյաններ և այլն։ Այսօր շատ նշանավոր հայերի գերեզմաններն առանց տապանաքարերի են։

Տես նաև
-------

* Հայերը Թբիլիսիում

Ծանոթագրություններ
------------------

1. ↑  pandukht (2010 թ․ մարտի 9)։ «Грузинское кладбище на костях армян»։ *Pandukht*։ Վերցված է 2023 թ․ հունվարի 22

Արտաքին հղումներ
----------------

* Պատկերասրահ ՝ ԵՐԿԱՐ ՀԱՏՈՒՑՄԱՆ ԳՈՐԾԸՆԹԱՑԻ ՔՐՈՆԻԿԱ
* Վրաստանի հայերի ազգային կոմիտե
* (in Armenian) ԹԻՖԼԻՍԱՀԱՅՈՒԹՅՈՒՆ. ԺԱՄԱՆԱԿԻ ՄԱՐՏԱՀՐԱՎԵՐՆԵՐՆ ՈՒ ՀԱՄԱՅՆՔԻ ՀԵՌԱՆԿԱՐՆԵՐԸ *(Tbilisi Armenians: Challenges and Future)*(չաշխատող հղում)
  Թամարա Վարդանյանի
**Սատանայի կզղի (Կուրու)** (ֆրանս։ Île du Diable), Փրկության կղզիների՝ մեծությամբ երրորդ կղզին։ Այն կղզեխումբ է Ատլանտյան օվկիանոսում։ Գտնվում է Հարավային Ամերիկայի Ֆրանսիական Գվիանա երկրամասի ափից մոտ 14 կմ (9 մղոն) հեռավորության վրա՝ հենց Կուրու քաղաքի հյուսիսում։ Այն զբաղեցնում է 14 հա (34.6 ակր) տարածք։ Կղզին ֆրանսիական վիճելի քրեական գաղութի մի մասն էր, որը գտնվում էր Ֆրանսիական Գվիանայում 101 տարի՝ 1852 թվականից մինչև 1953 թվականը։ Չնայած այն քրեական գաղութի ամենափոքր մասն էր կազմում, հայտնի է նրանով, որ այդ ընթացքում օգտագործվում էր ֆրանսիացի քաղաքական բանտարկյալների համար` որպես ներքին աքսորավայր։ Սատանայի կղզու ամենահայտնի քաղաքական բանտարկյալը կապիտան Ալֆրեդ Դրեյֆուսն էր։

Օգտագործումը՝ որպես քրեական գաղութ
----------------------------------

Île du Diable-ը ժայռոտ է և արմավենով ծածկված։ Այն ծովի մակարդակից բարձր է 40 մետր (130 ոտնաչափ)։ Նրա զարգացումը` որպես քրեական գաղութ, սկսվել է 1852 թվականին՝ Նապոլեոն III-ի կառավարման ժամանակ։ Կղզին ծածկված է քարքարոտ հրվանդաններով և ծանծաղուտներով, ուժեղ խաչաձև հոսանքներով և շնաձկներով հեղեղված ջրերով։ Կղզու վրա նավակով իջնելը այնքան վտանգավոր է, որ պաշտոնյաները կառուցել են ճոպանուղի, որպեզի կղզին միացնեն մոտակա Île Royale-ին։ Տարիներ շարունակ նրանք ճոպանուղին օգտագործել են 2 կղզիների միջև 180 մետր (600 ոտնաչափ) լայնությամբ ջրանցքն անցնելու համար։ Առանց բոր ( այժմ հայտնի է նաև Հանսենի հիվանդություն անունով) հիվանդության պատճառը, բուժման եղանակները հասկանալու՝ հասարակությունը մեկուսացնում էր տառապողներին։ Մինչև 1895 թվականը ֆրանսիացիները քաղաքական բանտարկյալներին տեղավորելու համար հարմարություններ էին ստեղծել կղզու վրա։

Հետևանքները
-----------

1953 թվականին գաղութային համակարգը փակվեց։ 1965 թվականին ֆրանսիական կառավարությունը խմբի մյուս անդամների հետ պատասխանատվությւնը հանձնեցին նոր հիմանդրված Գվիանայի տիեզերակայանին։ Զբոսաշրջային հարմարությունների ավելացումից հետո կղզիներ են այցելում տարեկան 50,000 զբոսաշրջիկներ։

Ծանոթագրություններ
------------------

1. ↑  «The Last Prisoner on Devil's Island»։ 1981։ Վերցված է 2012-04-28  Excerpt from the *People's Almanac,* posted at "trivia-library.com
2. ↑  «Island of Misery: Devil's Island»։ 2012։ Վերցված է 2012-04-28  Description of former cable-car connection to Île Royale.
3. ↑  "Les Îles du Salut" Archived 2008-06-04 at the Wayback Machine. CNES website
**Քալեդոն** (աֆրիկաանս՝  և անգլ.՝ Caledon), քաղաքը Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Օֆերբերխ շրջանի կազմում։ Տիվատերսկլուֆ տեղական համայնքի վարչական կենտրոնն է։

Պատմություն
-----------

Բնակավայրը, որն ավելի ուշ վերաճել է քաղաքի, հիմնադրվել է 1715 թվականին և սկզբնապես կոչվել է Զվարտեբերխ (կամ Զվարտեբերխբադ)։ Իր ժամանակակից անվանումը քաղաքն ստացել է 1813 թվականին ի պատիվ Քալեդոնի 2-րդ կոմս սըր Դյու Պրե Ալեքսանդերի, որը Կապի գաղութի բրիտանական նահանգապետն է 1807-1811 թվականներին։ 1884 թվականին Քալեդոնն ստացել է մունիցիպալիտետի կարգավիճակ։

Աշխարհագարական դիրք
-------------------

Քաղաքը գտնվում է նահանգի հարավ-արևմտյան մասում՝ Բադսրիֆիր գետի ափին, նահանգի վարչական կենտրոն Քեյփթաունից մոտավորապես 68 կմ (ուղիղ գծով) դեպի արևելք-հարավ-արևելք (ESE): Ծովի մակարդակից բացարձակ բարձրությունը կազմում է 255 մետր։

Կլիմա
-----

Կլիման բնութագրվում է որպես միջերկրածովյան տաք (*Csb* ՝ ըստ Կյոպպենի դասակարգման)։ Միջին տարեկան ջերմաստիճանը կազմում է 15,9 °C: Միջին ջերմաստիճանը ամենացուրտ ամսվա (հուլիսի) ընթացքում կազմում է 11 °C, ամենաշոգ ամսվա (փետրվարի) ընթացքում՝ 20,1 °C: Տեղումների հաշվարկային բազմամյա նորմը կազմում է 596 մմ։

Բնակչություն
------------

2011 թվականի պաշտոնական մարդահամարի տվյալներով՝ Քալեդոնի բնակչությունը կազմում էր 30 337 մարդ, որոնցից տղամարդիկ կազմում էին 50,08 տոկոս, կանայք՝ համապատասխանաբար 49,92 տոկոս։ Ռասայական առումով գունամորթները եղել են քաղաքի բնակչության 69,65 %-ը, սպիտակամորթները՝ 15,64 %, նեգրոիդները՝ 13,66 %, ասիացիները (այդ թվում՝ հնդիկներ)՝ 0,25 %, այլ ցեղերի ներկայացուցիչները՝ 0,81 %։ Բնակիչների շրջանում առավել տարածված լեզուներն էին աֆրիկաանսը (85,3 %), կոսան (7,07%), անգլերենը (2,89%) և սեսոտոն (2,4%)։

Տրանսպորտ
---------

Քաղաքով անցնում է N2 ազգային խճուղին, ինչպես նաև R316 տարածաշրջանային խճուղին։ Գործում է երկաթուղային կայարան։ Ամենամոտ օդանավակայանը տեղակայված է Հերմանուս քաղաքում։

Ծանոթագրություններ
------------------

1. 1 2  South African Post Office
2. 1 2
3. ↑  Южно-Африканская Республика. Справочная карта (масштаб 1:2 500 000). — ГУКГ, 1980.
4. ↑  *Raper, R.E.* Dictionary of Southern African Place Names. — HSRC.
5. 1 2  «Caledon, South Africa Page» (անգլերեն)։ Fallingrain Global Gazetteer։ Վերցված է 2019-01-04
6. ↑  «Climate: Caledon» (անգլերեն)։ Climate-Data.org։ Վերցված է 2019-01-04
7. ↑  «Caledon» (անգլերեն)։ Census 2011։ Վերցված է 2019-01-04

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրոքհաուսի և Եփրոնի |
|  |
| Չափորոշչային վերահսկողություն | GND: 4608637-7 · LCCN: n93092295 · VIAF: 127992634 · WorldCat VIAF: 127992634 |

 |
Որովայնի խոռոչ
**Որովայնի խոռոչը** (լատ.՝ cavitas abdominis) ստոծանուց ցած գտնվող տարածությունն է, որը դեպի վար շարունակվում է կոնքի խոռոչի մեջ։

Որովայնի խոռոչի պատերն են. վերևից՝ ստոծանին, հետևից՝ գոտկային ողները և որովայնի հետին պատի մկանները, կողքերից և առջևից՝ որովայնի մամուլի մկանները։

Որովայնի խոռոչը ներսից՝ ներորովայնային փակեղից բացի ծածկված է որովայնամզով (peritoneum): Որովայնի պատերը ծածկող մասը կոչվում է առպատային որովայնամիզ (peritoneum parietale), իսկ օրգանները ծածկող մասը՝ ընդերային որովայնամիզ(peritoneum viscerale)։ Առպատային և ընդերային թերթիկների միջև գոյանում է մի ճեղքանման տարածություն, որը կոչվում է որովայնամզի խոռոչ (cavum peritonel)։ Վերջինս պետք է տարբերել ընդհանուր որովայնի խոռոչից։ Որովայնի խոռոչի օրգաները՝ զարգանալով որովայնամզի և որովայնի խոռոչի պատերի(գլխավորապես հետին պատի) արանքում, իրենց աճի ժամանակ պատից հեռանում, ներաճում են որովայնամզի մեջ և ձգտում նրան իրենց հետ, այնպես, որ օրգանի և պատի միջև գոյանում է շճամզային երկու թերթիկներից բաղկացած մի ծալք։ Որովայնամզի նման ծալքերը, որոնք որովայնի խոռոչի պատից անցնում են աղիքային խողովակի մի մասի վրա, կոչվում են միջընդերք (mesenterium), իսկ պատից դեպի որևէ օրգանի վրա անցնող մասը (օրինակ, լյարդը)՝ կապաններ (ligamentum)։ Եթե օրգանը ամեն կողմից ծածկված է որովայնամզով, ասում են ունի ներորովայնամզային (ինտրապերիտոնեալ) դիրք (օրինակ, նրբաղին), եթե երեք կողմից է ծածկված որովայնամզով (մի կողմից ծածկ չունի, օրինակ, լյարդը)՝ միջորովայնամզային (մեզոպերիտոնեալ) դիրք, իսկ եթե ծածկված է միայն առջևից՝ արտաորովայնամզային (էքստրապերիտոնեալ) դիրք (օրինակ՝ երիկամը)։

Որովայնի խոռոչի շրջանները
-------------------------

Որովայնի խոռոչի բաժանումները
Որովայնի օրգանների տեղագրությունը (տոպոգրաֆիա) նշելու համար, փորի առաջային պատի վրա գծագրում են շրջաններ։ Նախ երկու հորիզոնական գծերով որովայնի առաջային պատը բաժանում են երեք շրջանի, այնուհետեև, տանում են միջանրակային երկու ուղղահայաց գծեր, որոնք շարունակվելով որովայնի վրա, ուղիղ մկանի եզրով, յուրաքանչյուր շրջան բաժանում են երեք ենթաշրջանի։ Այսպիսով՝ ստացվում է հեևյալ շրջաններն ու ենթաշրջանները.

* վերվորովայնային(epigastrum) շրջանի սեփական շրջան, աջ և ձախ թուլակողեր,
* միջորովայնային(mesogastrum) շրջանի պորտային շրջան, աջ և ձախ ենթաշրջաններ,
* ստորորովայնային(hypogastrum) շրջանի վերցայլային շրջան, աջ և ձախ աճուկային շրջաններ։

Ծանոթագրություններ
------------------

1. 1 2  Ա.Ա Սարաֆյան, Գ.Պ Քյալյան (1995թ.)։ *ՄԱՐԴՈՒ ԱՆԱՏՈՄԻԱ* (հայերեն)։ ԵՊԲՀ։ էջեր 155–157  CS1 սպաս․ հայերենը նշված է (link)
**Տաք շոկոլադ**, ըմպելիք, որի կազմի մեջ պարտադիր մտնում է կակաո, նաև կաթ (կամ ջուր) և շաքարավազ։ Այն ոչ ալկոհոլային է։ Մեր ժամանակներում հայտնի է տաք շոկոլադի երկու հիմնական տեսակներ։ 

1. **Տաք շոկոլադ**, պատրաստում են շոկոլադե հալած սալիկներից, կաթով` ավելացնելով վանիլ, շաքարավազ, դարչին և հարում են մինչև փրփուր առաջանալը։
2. Ավելի մատչելի և հասարակ պատրաստվող ըմպելիք, որն անվանում են **կակաո**, եփում են կաթից կամ ջրից` ավելացնելով կակաոյի փոշի։ Օգտագործում են և՛ սառը, և՛ տաք վիճակում։ Իտալիայում և Իսպանիայում նախընտրում են կակաոյի թանձր տեսակը (իտալ. *cioccolata densa*):

**Կակաո-կաթ**, ստանում են կովի, այծի կամ այլ կաթից, որի մեջ ավելացնում են կակաոյի փոշի։ Սովորաբար օգտագործում են սառը վիճակում։ Մեքսիկայում հայտնի է եգիպտացորենի ալյուրով պատրաստված տաք շոկոլադը` չամպուրադո։

Պատմություն
-----------

Շոկոլադի ճենապակե աման` ամպիր ոճով Էյնեմա ֆիրմայի կակաո: 1910-ական թթ. պաստառ
16-17-րդ դարերում եվրոպական երկրներում կակաոն սկսեցին խմել տաք վիճակում` ավելացնելով շաքարավազ։ Այդպես առաջացավ տաք շոկոլադը` 17-18-րդ դարերի եվրոպական ազնվականության սիրելին։

19-րդ դարի սկզբներին տաք շոկոլադը պատրաստվում էր առանց շաքարի, այն ավելացվում էր հաճախորդի ցանկությամբ, և շատ թանկ էր:Այն պատրաստում էին փոքրիկ քթիկով հատուկ անոթում, երկար փայտե բռնակով և հատուկ կափարիչով, որպեսզի կարողանան լավ փրփրեցնել։ Տաք շակալոդը շատ թանձր էր և յուղային։

Հետագայում Հոլանդիայում հատուկ տեխնոլոգիա մշակեցին, որով առանձնացնում էին կակաոյի յուղային մասը` ստանալով կարծր շոկոլադը և կակաոյի փոշի։

Այժմեականություն
----------------

Ժամանակակից սննդի արդյունաբերության մեջ արտադրվում է կակաո-ըմպելիքի լայն տեսականի տարբեր հավելանյութերով։

Որպես կանոն, վաճառքի են հանվում ոչ թե հենց ըմպելիքները, այլ արագ լուծվող փոշին, որը ավելացնում են կաթին կամ ջրին։ Օրինակ կարող է հանդիսանալ Nestlé ընկերության «Նեսքվիկ» (Nesquik) արտադրանքը։

Բժշկական տեսանկյուն
-------------------

Մինչև 19-րդ դարը հեղուկ շոկոլադը օգտագործվում էր բուժական նպատակներով և հաճախ վաճառվում էր դեղատներում։ Նրան վերագրում էին հետևյալ բուժական հատկությունները. դեպրեսիայի բուժում, ինքնազգացողության լավացում, վերքերի արագ ապաքինում։ Մի քանի երկրներում նրան դասում էին աֆրոդիզիակների շարքը։

Հետազոտություներից մեկի արդյունքների համաձայն սառը կակաոն հանդիսանում է մկանների վերականգնման ամենաարագ միջոցը։

Ծանոթագրություններ
------------------

1. ↑  С. М. Малютенкова. Товароведение и экспертиза кондитерских товаров: Учеб. пособие для вузов. СПб, 2004. ISBN 9785947238389. Стр. 231—232.
2. ↑  Как бесполезные продукты стали незаменимыми в нашей жизни
3. ↑  Ingall Marjorie։ «Chocolate can do good things for your heart, skin and brain»։ CNN Health։ Վերցված է 2008 թ․ մայիսի 20
4. ↑  Холодное какао — самый быстрый восстановитель мышц.

Արտաքին հղումներ
----------------

* Рецепт приготовления горячего шоколада
* Энциклопедия шоколада и какао-бобов Archived 2022-04-14 at the Wayback Machine.
Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)

**Ձիթհանքովի Սուրբ Աստվածածին եկեղեցի**, հայկական առաքելական եկեղեցի Շիրակի մարզի Ձիթհանքով գյուղում։

Պատմություն
-----------

Ձիթհանքովի 19-րդ դարի Սբ․ Աստվածածին եկեղեցին կառուցվել է 1883 թվականին և գործել է բավական կարճ ժամանակահատվածում՝ մինչև 1889 թվականը։ Խորհրդային տարիներին շատ եկեղեցիների նման լքվել է, սակայն Հայաստանի անկախացումից հետո եկեղեցին վերականգնվել է։ Վերանորոգման ընթացքում եկեղեցու հենասյուներից մեկում գտնվել է երկաթե խաչ, որը հավանաբար եղել է տեղի քահանայի ձեռքի խաչը։

Ծանոթագրություններ
------------------

1. ↑  «Վերաօծվեց Ձիթհանքովի Սրբ. Աստվածածնա եկեղեցին - Շիրակի մարզպետարան»։ *shirak.mtad.am*։ Վերցված է 2023 թ․ հունվարի 8

Ձիթհանքովի Սբ. Աստվածածին եկեղեցու խաչը

Արտաքին հղումներ
----------------

* Շիրակի մարզպետարան

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սուրբ Աստվածածին եկեղեցի (Ձիթհանքով)** կատեգորիայում։ |
**Քաղաքային հրապարակի թեստ,** ազատ հասարակության համար նախաշեմային թեստ, որն առաջարկել է նախկին խորհրդային այլախոհ և իրավապաշտպան Նաթան Շարանսկին, ով ներկայումս հայտնի քաղաքական գործիչ է Իսրայելում :

2004 թվականին հրատարակված *«Դեմոկրատիայի գործը» / The\_Case\_for\_Democracy"* գրքում Շարանսկին հետևյալ կերպ է պարզաբանում այդ տերմինը. «Եթե մարդը չի կարող քաղաքային հրապարակ մտնել և բաց, համարձակ արտահայտել իր տեսակետները՝ չվախենալով ձերբակալությունից, բանտարկությունից կամ ֆիզիկական վնաս կրելուց, ապա այդ անձն ապրում է վախեցած և ոչ թե ազատ հասարակության մեջ։ Մենք չենք կարող հանգստանալ, քանի դեռ «վախի հասարակության» մեջ ապրող յուրաքանչյուր մարդ վերջապես չի նվաճել իր ազատությունը»։

Կիրառումը
---------

Թեստը հայտնի դարձավ այն բանից հետո, երբ Ջորջ Բուշը հավանություն տվեց գրքին իսկ Քոնդոլիզա Ռայսը վկայակոչեց այն՝ բնութագրելու համար «վախի հասարակությունը» Սենատի արտաքին հարաբերությունների հանձնաժողովի առջև 2005 թվականի հունվարի 18-ին ելույթ ունենալիս.

|  |  |  |
| --- | --- | --- |
|  | The world should apply what Natan Sharansky calls the "town square test": if a person cannot walk into the middle of the town square and express his or her views without fear of arrest, imprisonment, or physical harm, then that person is living in a fear society, not a free society. We cannot rest until every person living in a "fear society" has finally won their freedom. |  |

Թարգմանությունը․

Աշխարհը պետք է կիրառի Շարանսկու ասած քաղաքային հրապարակի թեստը․ Եթե մարդը չի կարող քաղաքային հրապարակ մտնել և բաց, համարձակ արտահայտել իր տեսակետները՝ չվախենալով ձերբակալությունից, բանտարկությունից կամ ֆիզիկական վնաս կրելուց, ապա այդ անձն ապրում է վախեցած և ոչ թե ազատ հասարակության մեջ։ Մենք չենք կարող հանգստանալ, քանի դեռ «վախի հասարակության» մեջ ապրող յուրաքանչյուր մարդ վերջապես չի նվաճել իր ազատությունը»։

Ռայսն իր ելույթի շարունակության մեջ որպես բռնակալության ֆորպոստների օրինակներ նշեց Բելառուսը, Բիրման, Կուբան, Իրանը, Հյուսիսային Կորեան և Զիմբաբվեն։

Տես նաև
-------

* Ժողովրդավարություն
* Քաղաքական ազատություն
* Ազատ խոսքի գոտի

Ծանոթագրություններ
------------------

1. ↑  
Sharansky, Natan; Dermer, Ron (2006), *The Case for Democracy: The Power of Freedom to Overcome Tyranny and Terror*, Balfour Books, pp. 40–41, ISBN 978-0-89221-644-4
2. ↑  "My Sharansky" by Chris Suellentrop
3. ↑  
«Archived copy»։ էջ 4։ Արխիվացված է օրիգինալից 2006-03-25-ին։ Վերցված է 2006-03-26  `|url-status=` պարամետրը գոյություն չունի (օգնություն)

Գրականություն
-------------

* *Natan Sharansky, Ron Dermer* The Case For Democracy. — PublicAffairs, 2004. — 303 с. — ISBN 1586482610
* *Natan Sharansky, Ron Dermer* The Case For Democracy: The Power of Freedom to Overcome Tyranny and Terror. — Hachette UK, 2009. — 352 с. — ISBN 0786737069

Արտաքին հղումներ
----------------

* Town Square Test Օքսֆորդում, Անգլիա
* Клэр Мерфи (2005-01-21)։ «Щаранский - любимый писатель Буша»։ BBC Russian
Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)

Իշխանական գերեզման, Սրբ․ Աստվածածին եկեղեցու բակում
**Սուրբ Աստվածածին եկեղեցի (Նորատուս)**, Հայ առաքելական եկեղեցի, գտնվում է Գեղարքունիքի մարզի Գավառի տարածաշրջանի Նորատուս գյուղում, կառուցվել է 9-րդ դարում Սահակ Սյունեցի իշխանի նախաձեռնությամբ։ Եկեղեցին սրբատաշ է, ունեցել է մեծ քարերով կառուցված գմբեթավոր սրահ, բայց տարիների ընթացքում փլուզվել է, սակայն Ալաշկերտից ներգաղթողներն այն ծածկել են գերաններով։

Եկեղեցու բակում կան բազմաթիվ խաչքարեր, որոնցից ամենահինը թվագրվում է 996 թվականով, որն այժմ գտնվում է Հայաստանի պատմության թանգարանում։ Եկեղեցու շրջակայքում կա 9-17-րդ դարերի գերեզմանոց, որտեղ նաև կան տարբեր դարերի պատկանող շուրջ 43 խաչքարեր։

Վերանորոգում
------------

Առաջին վերանորոգման աշխատանքները իրականացվել են 1974-1975 թվականներին։ Երկրորդ անգամ վերանորոգման աշխատանքները սկսել են 2011-2012 թվականներին։ Եկեղեցին այժմ գործում է։

Տես նաև
-------

Գեղարքունիքի մարզի եկեղեցիների ցանկ

Ծանոթագրություններ
------------------

1. ↑  hushardzantest։ «ԵԿԵՂԵՑԻ ՍՈՒՐԲ ԱՍՏՎԱԾԱԾԻՆ»։ *Պատմամշակութային արգելոց-թանգարանների և պատմական միջավայրի պահպանության ծառայության* (am-AM)։ Վերցված է 2021-06-13
2. ↑  «Վերականգնվում է Նորատուսի Սուրբ Աստվածածին եկեղեցին»։ *armenpress.am* (հայերեն)։ Վերցված է 2021-06-13  CS1 սպաս․ հայերենը նշված է (link)
3. ↑  «Բացվեց եւ վերաօծվեց Նորատուսի Սուրբ Աստվածածին վերականգնված եկեղեցին - Գեղարքունիքի մարզպետարան»։ *gegharkunik.mtad.am*։ Վերցված է 2021-06-13
**Սափոր գունազարդ**, մ․թ․ա․ 19-18-րդ դարերում Էջմիածնում հայտնաբերված սափոր, որը ներառված է Հայաստանի պատմության թանգարանի հավաքածուում 556-1 համարի ներքո։

Նկարագրություն
--------------

Դեղնավուն մակերեսով, հարթ նստուկով, կարճ պարանոցով դեպի դուրս ծալվող կլոր շրթով պոլիխրոմ, երկկոնաձև իրանով սափոր է, որի ուռուցիկ իրանի վերին մասը շուրջանակի բոլորված է մեկընդմեջ կարմիր և շագանակագույն երկարավիզ, կարապանման թռչունների շարքով։ Շարքի վերևից կախված են մեկընդմեջ կարմիր և շագանակագույն սեպաշարերի խմբեր։ Կենտրոնական այս հորինվածքը վերևում կարմիր, վարի մասում` շագանակագույն գույներով շրջանակված է հորիզոնական ժապավենի ձև ունեցող գոտիներով։

Ծանոթագրություններ
------------------

1. ↑  «Սափոր գունազարդ»։ *historymuseum.am*։ Վերցված է 2017 թ․ հունվարի 28 (չաշխատող հղում)
2. ↑  Հայացք բրոնզե դարից, Ալբոմ-կատալոգ, Հայաստանի պատմության թանգարան, 2016, 160 էջ։ A Glance from the Bronze Age. Yerevan, History Museum of Armenia, 2016, 160 pages.

Աղբյուրներ
----------

* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակի նյութը տրամադրված է* Հայաստանի պատմության թանգարանի կողմից **ԳԼԱՄ** ծրագրի շրջանակներում։ *GLAMGLAM* |